
PRADEDAMI RENGTI BALTBAT NACIONAL INĖS KUOPOS KARIAI. 
Penktadienį Jonavos rajone, Rukloje, iškilmingai atidaromas 
tarptautinis taikos palaikymo pajėgų mokymo centras. Jame 
patirties ir įgūdžių semsis 138 Baltijos taikos palaikymo 
bataliono (BALTBAT) nacionalinės lietuvių kuopos savanoriai. 
Juos mokys 35 Lietuvos karininkai ir puskarininkiai, beveik 
devynis mėnesius tobulinęsi Adažių mokymo centre Latvijoje. 
Baigę mokytis Rukloje, lietuvių kuopos kariai nuo kitų metų 
rugpjūčio jau galės atlikti taikos palaikymo misijas drauge SU 
Šiaurės šalių batalionais, o dar vėliau visų trijų Baltijos 
šalių taikos palaikymo bataliono kariai misijose galės 
dalyvauti savarankiškai. 


